ปานวาด เหมมณี

ปานวาด เหมมณี (เกิด 28 ธันวาคม พ.ศ. 2522) ชื่อเล่น เป้ย เป็นนักแสดงและนางแบบชาวไทย บทบาทส่วนใหญ่ที่ได้รับมักเป็นนางร้าย และมีชื่อเสียงเรื่องความเซ็กซี่ เจ้าของฉายา นางร้ายนมไม่ต่อเนื่อง และ สตรอว์เบอร์รีเรียกพี่

**ประวัติ**
ปานวาดเกิดเมื่อวันที่ 28 ธันวาคม พ.ศ. 2522 ที่ อำเภอเบตง จังหวัดยะลา เป็นบุตรของวุฒิเวช เหมมณี กับ สุวรรณา มงคลประจักษ์ บิดามารดาแยกทางกันตั้งแต่ก่อนปานวาดเกิด
ปานวาดศึกษาระดับอนุบาลศึกษาและประถมศึกษาที่โรงเรียนถนอมศรีศึกษา ระดับมัธยมศึกษาที่โรงเรียนเบตง (วีระราษฎร์ประสาน) และระดับปริญญาตรีที่คณะศิลปกรรมศาสตร์ มหาวิทยาลัยราชภัฏสงขลา (ขณะนั้นเป็นสถาบันราชภัฏสงขลา) ระหว่างศึกษาชั้นปีที่ 2 ที่มหาวิทยาลัย รุ่นพี่ส่งรูปและประวัติของปานวาดไปสมัครเข้าประกวดดัชชี่บอยแอนด์เกิร์ล ประจำปี ค.ศ. 2001 (พ.ศ. 2544) กรรมการเห็นแล้วคัดเลือกให้ปานวาดเข้ามาประกวดที่กรุงเทพฯ ปานวาดได้รับรางวัลรองชนะเลิศอันดับที่ 2 จึงเป็นจุดเริ่มเต้นการทำงานในวงการบันเทิง ปานวาดได้ย้ายขึ้นมาอาศัยที่กรุงเทพฯ เพื่อทำงาน และโอนหน่วยกิตมาศึกษายังมหาวิทยาลัยราชภัฏจันทรเกษม
ด้านชีวิตส่วนตัว ปานวาดเคยคบหากับ บุษย์ ปิยะวุฒิ, อาณัตพล ศิริชุมแสง ทองภูมิ สิริพิพัฒน์และวุฒิสิทธิ์ สืบสุวรรณ 
ต่อมาปานวาดได้สมรสตามพิธีศาสนาอิสลามกับเรือเอก นิธิ บุญยรัตกลิน บุตรชายของพลเอก สนธิ บุญยรัตกลิน หลังทั้งคู่คบหากันได้ 8 เดือน เมื่อวันที่วันเสาร์ที่ 28 เมษายน พ.ศ. 2555 ที่โรงแรมสวิสโซเทล ปาร์คนายเลิศ ก่อนจะมีพิธีเลี้ยงฉลองมงคลสมรสวันที่ 2 มิถุนายน ปีเดียวกันนั้น ที่โรงแรมพลาซ่าแอทธินี ในการนี้ ปานวาดได้เปลี่ยนมานับถือศาสนาอิสลาม และได้รับชื่อทางศาสนาว่า "นูร์อัยนา" มีความหมายว่า รัศมีแห่งดวงตา
ปัจจุบันมีบุตร - ธิดา 2 คน บุตรชายคนที่ 1 ชื่อ อัษศดิณย์ บุญยรัตกลิน หรือ โปรด บุตรสาวคนที่ 2 ชื่อ ปาลิน บุณยรัตกลิน หรือ ปราน

**จุดยืนทางการเมือง**
ปานวาดสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

**ผลงาน**

**ละครโทรทัศน์**

**ละครซีรีส์**

**ละครซิตคอม**
 บางรักซอย 9 รับเชิญ ตอน ก็คนมันเหงา รับบทเป็น มะลิวัลย์ (2549) ช่อง 9- ระเบิดเถิดเทิง รับเชิญ ตอน นางเงือก รับบทเป็น มัสยา (2549) ช่อง 5- เป็นต่อ รับเชิญ รับบทเป็น กุ้ง (2549) ช่อง 3- บ้านนี้มีรัก รับเชิญ ตอน พระเอกสุดฮอต กับ วงการมายา (2552) ช่อง 9

**มิวสิกวิดีโอ**
 เพลง ผู้หญิงกลางคืน - กอล์ฟ - กฤติน อินคะมนตรี (2548)- เพลง คนใจง่าย ไอซ์ ศรัณยู (2549)- เพลง หลอกฝัน เคลิ้ม (2552)- เพลง ชุดดำ เคลิ้ม (2552)- เพลง หมดอารมณ์ (รับเชิญ) พริกไทย (2552)

**โฆษณาโทรทัศน์**
 ยำยำจัมโบ้ - แคตตาล็อก Friday

**ภาพยนตร์**
 Bangkok Dangerous (ปี 2550) รับบท อ้อม- หอแต๋วแตก (ปี 2550) รับบท น้ำนิ่ง- มหาลัยสยองขวัญ (ปี 2552) รับบท หมวย- สามย่าน (ปี 2553) รับบท ตุ๊กกี้- สาระแนเห็นผี (ปี 2553) รับบท ดาวเรือง

**รางวัล**
 ดัชชี่เกิร์ล ปี 2001 ได้รับตำแหน่งรองชนะเลิศอันดับสอง- ได้รับการเสนอชื่อเข้าชิง 1 ใน 5 รางวัลร้ายได้ใจ จากละครเรื่อง สงครามนางฟ้า จากงาน สยามดาราปาร์ตี้ 2008- ได้รับการเสนอชื่อเข้าชิง 1 ใน 5 รางวัลดาราสมทบหญิงยอดเยี่ยม จากละครเรื่อง สงครามนางฟ้า จากงาน ท็อปอวอร์ด 2008- สยามดาราสตาร์อวอร์ด 2010 ได้รับรางวัลสตาร์เซ็กซี่- ได้รับการเสนอชื่อเข้าชิง 1 ใน 5 รางวัลนางร้าย Hot แห่งปี จากละครเรื่อง ดอกรักริมทาง จากงาน ทีวีอินไซด์ ฮอท อวอร์ด 2010- ได้รับการเสนอชื่อเข้าชิง 1 ใน 5 รางวัลเซ็กซี่หญิง HOT แห่งปี จากงาน ทีวีอินไซด์ ฮอท อวอร์ด 2010- นักแสดงสมทบหญิง จากละครเรื่อง คุณชาย นาคราชอวอร์ดครั้งที่ 6 ประจำปี 2566

**อ้างอิง**

**แหล่งข้อมูลอื่น**
  แฟชั่นปกจาก GM Plus ฉบับประจำวันที่ 1-15 มีนาคม 2549 กับนางร้ายที่ใครๆ ก็ตกหลุมรัก เป้ย ปานวาด เหมมณี-  คลับของคนรักเป้ยdate=2015-10-17  -  อินสตาแกรมเป้ย ปานวาด-  เฟซบุ๊คแฟนเพจ-  ทวิตเตอร์ เป้ย ปานวาด
หมวดหมู่:บุคคลจากอำเภอเบตง
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:ชาวไทยเชื้อสายจีน
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:บุคคลจากศาสนาพุทธที่เปลี่ยนไปนับถือศาสนาอิสลาม
หมวดหมู่:มุสลิมชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:สกุลอหะหมัดจุฬา
หมวดหมู่:นักแสดงจากจังหวัดยะลา
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564